Ul luskad filmoù diazezet diwar istorioù gwir em eus kroget hep gouzout din.  An hini kentañ a zo Alpha Dog, ur film savet gant Nick Cassevetes (mab e dad, pe get…) a gont istor ur paotr 15 vloaz a vez skrapet ha lazhet gant ur gangig eus Los Angeles. Dramm ha tud yaouank enaouet dre vras…  Savet eo ar film gant tammoù testeni testoù diwar-benn an enklask, met ket trawalch avat. Kregiñ hag echuiñ a ra evelse, met al lodenn greiz a zo red  an darvoudoù en un doare klasel. Gallet en defe bezañ dedennus-tre ha dichortoz an dezrevelliñ ha neo ket tamm ebet. Neus ket testenioù a chall lakaat da soñjal eo kablus un den all pe traoù a seurt se. Ar chrennard drouglazhet hag e familh a zo tudennoù dedennusañ ar film, strollad ar gwerzher dramm neo ket kemen…  Neo ket displijus ar film met dipitus na lavaran ket. Pa geñverier gant ur film evel Bully da skouer a gont memes doare istor, en un doare kalz kreñvoch ha skousoch, neus ket da dortal…  Ma! Ur sapre casting a zo gant Alpha Dog memestra.